Jotang

Jotang (Spilanthes acinella; Spilanthes oleracea)  nyaéta hiji tangkal anu  asalna tina spesies Acmella oleracea  kulawarga Asteraceae hirupna ngan sausum.
Jotang mibanda ngaran daérah/vernakular : Gatong (Minang);  gletang/legetan (Jawa); kirat cerat (Madura);  baga (Ternate).

Pedaran

Jotang kaasup kana herba, tangkalna ajeg tapi kalan-kalan aya ogé anu ngampar luhureun taneuh.  Daun salambar bijil sapasang pahareup-hareup, wujudna lonyod méncos ka tungtung aya ogé anu semu buleud. Kembangna mejemuk/ngéntép dina pendul kelirna konéng, buahna laleutik tur hideung  mibanda panjang 1–2 mm.
Jotang dina basa Inggris disebutna spilanthes, bagéan kembang jeung akarna geus ti baheula dipikawanoh mibanda rupa-rupa mangpaat utamana pikeun ubar nyeuri huntu. 
Numutkeun laporan hasil panalungtikan anu dikaluarkeun ku CCHA : Chicago College of Healing Arts, bédana kandungan zat anu dipibanda ku tangkal jotang baseuh jeung garing :
 % Baseuh kénéh	: 1:2, 75% W/25% ACV (Chech)
 % Geus Garing	        : 1:5, 75% w/25% ACV (Chech)

Ciri Mandiri

Tangkal
Tangkal jotang   ajeg ka luhur (decumbent) jangkung kurang leuwih 10–30 cm, kelirna héjo, sakapeung katempo  semu beureum gandaria, glabrous; lemes henteu mibanda bulu (pilose) nepi ka cukup déwasa.

Daun
Daun mibanda cupat daun (Petioles) Panjang 5–37 mm bijil sapasang kénca katuhu,  kelir daunna héjo, wujudna  rada lonyod 1,8-10 × 0,8-6Cm méncos ka tungtung,  daun anu kakara melentis/pucuk (apeks) kelirna héjo ngora. Tungtung daun rérégéan kawas ragaji.

Kembang
Kembangna konéng  soliter, kerucut, panjang 6,3–13 mm kaluar tina sela-sela tangkal jeung cupat daun, upama digégél pendulna baris ngaluarkeun bau seungit tur rasana lada semu kesed (pahang),  di mana digayem daun atawa kembangna nimbulkeun rasa baal kana baham jeung gugusi .

Siki/buah
Sikina leutik pisan  tur mibanda  bulu  panjangna  0.5-1.1 mm aya ogé anu pondok 0,3–1 mm. Kelirna hideung.

Kagunaan
Daun Jotang mibanda zat anu disebut saponin, Flavonoid, jeung polifenol, kembangna mibanda zat spilanthol. Bisa dimangpaatkeun pikeun bahan nyieun ubar,  salah sahijina ekstrak Arialaceae dina jumlah 0,15 sampai 0,75%  bisa nimbulkeun rasa baal/kebas dina baham jeung gugusi.
Ku lantaran sipat ieu, tangkal jotang  dimangpaatkeun pikeun ubar tradisional utamana nyeri huntu, gararing biwir,  jeung infeksi dina gugusi. Malahan urang Inggris mah ngalandih kana tangkal jotang téh ku sebutan Tanaman sakit gigi/toothache plant. 
Pucuk daun jotang geus heubeul dimangpaatkeun pikeun lalab sarua baé jeung antanan, surawung,jeung anu lianna.

Daftar pustaka

Dicutat tina

Tutuwuhan ubar
Asteraceae
Lalab